
REFERAT DE APROBARE A PROIECTULUI DE HOTĂRÂRE
 privind aprobarea revizuirii Planului anual de evoluţie a tarifelor la apă şi canalizare pentru implementarea ,,Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020”
1.Descrierea situaţiei actuale
Obiectivele operatorului regional privind serviciul de alimentare cu apă şi canalizare în judeţul Timiş Aquatim S.A. vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului.

2. Schimbări preconizate şi rezultate aşteptate
În vederea dezvoltării infrastructurii de apă şi apă uzată a judeţului Timiş, Aquatim SA a elaborat „Proiectul Regional de dezvoltare a infrastructurii de apă şi apă uzată din judeţul Timiş, în perioada 2014-2020”.Valoarea totală a proiectului pentru judeţul Timiş este de 179.999.699 euro (fără TVA), 839.716.595 lei (fără TVA).  Proiectul se încadrează în actuala etapă de dezvoltare 2014-2020 şi este prevăzută finanţarea acestuia prin Programul Operational Infrastructura Mare (POIM), Axa Prioritară 3 - Dezvoltarea infrastructurii de mediu în condiţii de management eficient al resurselor, Obiectivul Specific (OS) 3.2 - Dezvoltarea infrastructurii integrate de apă şi apă uzată. 

Scopul proiectului este de a dezvolta sectorul de apă şi apă uzată din aria de operare a Aquatim S.A, în vederea atingerii ţintelor asumate de România conform Tratatului de Aderare la Uniunea Europeană, particularizate la nivelul judeţului Timiş.În vederea finanţării acestui proiect a fost semnat Contractul de finanţare nr. 243 din 18.03.2019, cu Ministerul Fondurilor Europene,  proiect aflat de derulare. 

Ca urmare a perioadei mari de timp scurse de la întocmirea studiului de fezabilitate până la aprobarea finanţării pentru acest proiect regional, corelată cu modificările legislative care au avut ca efect creşteri substanţiale ale indicelui de cost în constructii, a apărut necesitatea ajustării valorii Contractului de finanţare pentru proiectul mai sus menţionat.

Ţinând cont de prevederile Hotărârii Guvernului nr. 379/2020 pentru aprobarea Metodologiei de ajustare a preţurilor în cadrul devizelor generale aferente proiectelor de infrastructură publică finanţate prin Programul Operaţional Infrastructură Mare 2014-2020, precum şi datorită faptului că s-au întâmpinat dificultăţi majore în atribuirea contractelor de lucrări la licitaţiile deja organizate, din cauza preţului neatractiv al contractelor, Aquatim S.A. a decis să aplice prevederile respectivei hotărâri pentru a recalcula valoarea devizului general. Astfel, au fost întocmite şi transmise spre aprobare către AM POIM toate documentele necesare în vederea ajustării valorii proiectului mai sus menţionat de la valoarea de 839.716.595 lei, la valoarea de 1.144.040.456 lei. 
Conform H.G. 379/07.05.2020, analiza cost beneficiu actualizată trebuie să conţină revizuirea planului anual de evoluţie a tarifelor aprobat prin hotărâre ADI Apă-Canal Timiş. Planul anual de evoluţie a tarifelor de apă şi canalizare nu include inflaţia, aceasta fiind reglată conform prevederilor din Contractul de delegare nr. 932/19.01.2010.
Prin adresa nr. CDE2021-000693 din data de 18.05.2021 Asociaţia de Dezvoltare Intercomunitară Apă-Canal Timiş  solicită aprobarea revizuirii Planului anual de evoluţie a tarifelor la apă şi canalizare pentru implementarea Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020”, derulat prin POIM, şi rezultat din Analiza Cost-Beneficiu  revizuită conform HG379/2020, precum şi  acordarea unui mandat special d-lui Ioan Ganciov -Şef Serviciul D.P.P.C.A.A din Primăria Municipiului Timişoara pentru a vota în adunarea generală a Asociaţiei de Dezvoltare Intercomunitară Apă- Canal Timiş pentru modificarea Contractului de delegare a gestiunii serviciilor publice de alimentare cu apă şi de canalizare.  Menţionăm că Planul anual de evoluţie a tarifelor de apă şi canalizare iniţial a fost aprobat prin HCL 533/24.10.2018.
3. Concluzii  
    Urmare a celor prezentate mai sus, având în vedere importanţa investiţiilor în domeniul apă-canal propuse pentru municipiul Timişoara, consider necesară şi oportună promovarea  proiectului de hotărâre  privind aprobarea revizuirii Planului anual de evoluţie a tarifelor la apă şi canalizare pentru implementarea ,,Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020”.                                                  

